Furnazzu

Furnazzu (800 metri s.l.m.) è na frazziuni dû cumuni di Milu e havi 320 abbitanti risidenti; vinni custruitu sùpira li lavi di l'Etna dô 1689, quannu, scinnennu dâ Valli dô Bovi, agghicaru nzinu a Macchia. A l'èbbica lu burgu di Furnazzu si furmau ntornu a lu cummerciu dâ nivi e a la pruduzioni dô cravuni.
La nivi era na ricchizza, prima ca ci fussi la nnùstria dû ghiàcciu, essennu granni assai lu cunsumu d'idda nta tutta l'îsula p'arrifriddari li vìppiti e vivanni.  Sùpira “u fussuni” li cravunara cucèvanu li ligna virdi, unni  lu focu a lentu a lentu li trasfurmava  'n cravuni pi cucinari e pi quadiari.
Urìggini dû nomu nnâ tradizziuni pupulari
Dici la tradizzioni pupulari ca un jornu n'omu ci fabbricau la sò casa attagghiu a na grutta làvica ca, pâ furma c'avìa, ssà grutta pareva a cui la taliava un granni fornu: un “furnazzu” . 
Catigurìa:Frazzioni dâ Pruvincia di Catania